ทำไมฝ่าเท้าเต้นตุบๆๆเหมือนจังหวะหัวใจ​ อยากทราบเป็นไรไหมคะ
สวัสดีค่ะ หากไม่มีก้อนอะไรเกิดขึ้นที่ฝ่าเท้า ไม่มีผิวหนังบวมแดง ไม่มีอาการปวด เจ็บ ก็แสดงว่าไม่ได้มีอะไรผิดปกติเกิดขึ้นที่ฝ่าเท้า และการที่สัมผัสได้ถึงการเต้นตุบๆ เหมือนจังหวะการเต้นของหัวใจ ก็น่าจะเป็นการไปสัมผัสจับโดนหลอดเลือดแดงบริเวณฝ่าเท้า ซึ่งย่อมเต้นตามจังหวะหัวใจ เหมือนการจับเส้นเลือดแดงตรงข้อมือ (ที่เรียกว่าจับชีพจร) นั่นเองค่ะ ไม่ได้ถือว่าผิดปกติอะไรแต่หากมีอาการผิดปกติเกิดขึ้นที่ฝ่าเท้า เช่น มีก้อน มีผิวหนังบวมแดง เจ็บ ปวด แสดงว่าอาจมีก้อนเนื้องอก หรือก้อนฝีเกิดขึ้น ซึ่งในกรณีนี้ ก็ควรไปพบแพทย์เพื่อตรวจค่ะ